Reposaaren kirkko

Reposaaren kirkko on Porin Reposaaressa sijaitseva kirkkorakennus, joka muistuttaa tyylillisesti norjalaisia tunturikirkkoja. Kirkon suunnittelijasta ei ole säilynyt tietoa, mutta oletettavasti rakennuspiirustukset on tilattu Tukholmasta. Se valmistui vuonna 1876 ja vihittiin samana vuonna käyttöön 9. heinäkuuta. Kirkko soveltui aluksi vain kesäkäyttöön, talvikäyttöön sopivaksi se muutettiin vuonna 1902. Sitä korjailtiin myös vuonna 1906, jolloin sinne asennettiin myös Felix Frangin maalaama alttaritaulu.

Kirkko on muodoltaan kuusikulmainen, sen kellotapulin ollessa kahdeksankulmainen. Kirkon suunnittelijaa ei tunneta, sen piirustukset tilattiin aikoinaan Tukholmasta. Kattomaalauksista on vastannut professori Lennart Segerstråle, joka maalasi ne vuonna 1928. Kirkon urut ovat peräisin vuodelta 1940, ja ne ovat 11-äänikertaiset.

Kirkko on nykyisin suosittu nähtävyys sekä vihkimiskirkko. Sen puistossa myös sijaitsee Wäinö Aaltosen veistämä torpedovene S2:n muistomerkki.

Lähteet

Aiheesta muualla 

 Reposaaren kirkko

 Reposaaren kirkon kattomaalaukset, Suomen Kuvalehti, 18.12.1928, nro 51-52, s. 41, Kansalliskirjaston digitaaliset aineistot

Porin kirkkorakennukset
Porin nähtävyydet
Suomen puukirkot
Suomen 1870-luvulla rakennetut kirkot